รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ เผยความคืบหน้าโครงการ 1 ตำบล 1 กลุ่มเกษตรทฤษฎีใหม่
วันศุกร์ที่ 8 ตุลาคม 2564
กระทรวงเกษตรและสหกรณ์ เผยความคืบหน้าโครงการ 1 ตําบล 1 กลุ่มเกษตรทฤษฎีใหม่
กระทรวงเกษตรและสหกรณ์ เผยความคืบหน้าโครงการ 1 ตําบล 1 กลุ่มเกษตรทฤษฎีใหม่ เดินหน้าสนับสนุนเกษตรกรทั่วประเทศฟื้นฟูเศรษฐกิจ โดยน้อมนําหลักปรัชญาเกษตรทฤษฎีใหม่มาเป็นแนวทาง ปัจจุบันเกษตรกรได้รับการพัฒนาให้มีความมั่นคงในอาชีพในพื้นที่ 2,159 ตําบล 508 อําเภอ 7
นายสําราญ สาราบรรณ์ รองปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ได้จัดทําโครงการ 1 ตําบล 1 กลุ่มเกษตรทฤษฎีใหม่ โดยน้อมนําหลักปรัชญาของเศรษฐกิจพอเพียงและเกษตรทฤษฎีใหม่ มาเป็นแนวทางในการดําเนินงานโครงการ เพื่อช่วยเหลือเกษตรกรที่ได้รับผลกระทบจากสถานการณ์การแพร่ระบาดของโรคไวรัสโคโรนา 2019 บรรเทาปัญหาการว่างงาน ลดปัญหาการเคลื่อนย้ายแรงงานภาคการเกษตรกรรมไปสู่ภาคอื่น ๆ และสร้างความเข้มแข็งให้ชุมชนในท้องถิ่นให้มีความมั่นคงในการเป็นแหล่งผลิตอาหาร มีทางเลือก มีอาหาร มีอาชีพ มีความอุดมสมบูรณ์ มีความอบอุ่นจากครอบครัว แล้วความสุขตามวิถีชีวิตพอเพียงก็จะเกิดขึ้นกับชุมชน ซึ่งเป็นศาสตร์ที่เป็นทางรอดของเกษตรกรไทย เพื่อมุ่งสู่ระบบเกษตรกรรมยั่งยืน
จากการดําเนินงานโครงการดังกล่าว ในปีงบประมาณ 2564 เกษตรกรได้รับการพัฒนาให้มีความมั่นคงในอาชีพทําเกษตรกรรมยั่งยืนและมีแปลงต้นแบบเพื่อการเรียนรู้ด้านเกษตรทฤษฎีใหม่ ในพื้นที่ 2,159 ตําบล 508 อําเภอ 70 จังหวัดทั่วประเทศ (ข้อมูล ณ วันที่ 6 ตุลาคม 2564) เกษตรกรที่เข้าร่วมโครงการมีพื้นที่กักเก็บน้ําเพิ่มขึ้น มีอาชีพ มีรายได้ มีคุณภาพชีวิตดีขึ้น สร้างความพึงพอใจให้กับอาชีพเกษตรกร และส่งเสริมการผลิตภาคการเกษตรที่เป็นมิตรกับสิ่งแวดล้อม
นายสําราญ กล่าวต่อไปว่า เกษตรกรจะมีความรู้ความเข้าใจ และเรียนรู้แนวคิด หลักการ และรูปแบบของเกษตรทฤษฎีใหม่ในการบริหารจัดการน้ํา เรียนรู้การจัดทําแผนการผลิตให้สอดคล้องกับความต้องการของตลาด โดยคํานึงถึงการทําการเกษตรทฤษฎีใหม่ที่สามารถสร้างแหล่งอาหารของครัวเรือน ผลผลิตที่สามารถจําหน่ายสร้างรายได้อย่างต่อเนื่องตามหลักปรัชญาเศรษฐกิจพอเพียง ลดการใช้สารเคมีทางการเกษตรและพึ่งตนเองด้านปัจจัยการผลิตให้มากที่สุด โดยขณะนี้โครงการ 1 ตําบล 1 กลุ่มเกษตรทฤษฎีใหม่ได้ดําเนินงานรุดหน้าไปอย่างรวดเร็ว และปรากฏผลเป็นรูปธรรมในพื้นที่เกษตรกรหลายแห่งทั่วประเทศ โดยกระทรวงเกษตรและสหกรณ์จะดําเนินโครงการอย่างต่อเนื่องจนถึงเดือนธันวาคม 2564 ซึ่งจะสรุปผลสําเร็จและประโยชน์ที่เกิดขึ้นจากการดําเนินโครงการในภาพรวมอีกครั้งหนึ่ง
สําหรับการดําเนินโครงการ 1 ตําบล 1 กลุ่มเกษตรทฤษฎีใหม่นี้ กระทรวงเกษตรและสหกรณ์ได้ระดมพลังทุกหน่วยงาน ไม่ว่าจะเป็นกรมพัฒนาที่ดิน กรมส่งเสริมการเกษตร กรมปศุสัตว์ และกรมประมง เพื่อทํางานประสานสอดคล้องกัน เพื่อให้มีประสิทธิภาพที่สุดในการสนับสนุนเกษตรกรที่เข้าร่วมโครงการในทุก ๆ ด้าน โดยในด้านการอบรมให้ความรู้แก่เกษตรกรในด้านเกษตรทฤษฎีใหม่ มีการดําเนินการอบรมเกษตรกรทั้งในรูปแบบปกติและการอบรมแบบออนไลน์ ซึ่งแบ่งการอบรมเป็น 4 เวที โดยเวทีที่ 1 นั้นได้มีการอบรมไปเสร็จสิ้นแล้วทั้งหมด ส่วนเวทีที่ 2 และ 3 ได้อบรมไปแล้วกว่าร้อยละ 90 และเวทีที่ 4 ได้อบรมไปกว่าร้อยละ 80 ทั่วประเทศ และด้านการสนับสนุนปัจจัยการผลิต ได้มีการสนับสนุนวัสดุปรับปรุงบํารุงดินแก่เกษตรกร เช่น น้ําหมักชีวภาพ พืชปุ๋ยสด ฯลฯ สนับสนุนพันธุ์ปลาและอาหารสัตว์น้ํา สนับสนุนพันธุ์พืช ทั้งไม้ผล เมล็ดพันธุ์ผัก สมุนไพร ฯลฯ สนับสนุนพันธุ์สัตว์ เช่น ไก่ไข่ ไก่พื้นเมือง และปัจจัยการผลิตเพื่อทําอาหารสัตว์
นอกจากนั้นยังมีการให้ความรู้แก่เกษตรกรอย่างต่อเนื่องผ่านสื่อต่าง ๆ ทั้งในรูปแบบภาพยนตร์สั้น การประชาสัมพันธ์ผ่านสื่อวิทยุ บทความทางหนังสือพิมพ์ เป็นต้น รวมไปถึงการจัดทําสื่อออนไลน์ เช่น Youtube Channel, Twitter Account และ Facebook Fanpage นอกจากนี้ กระทรวงเกษตรและสหกรณ์ยังได้เปิดช่องทางในการสื่อสารกับประชาชนในเรื่องเกษตรทฤษฎีใหม่ ตามช่องทางต่าง ๆ เช่น Call Center, Face Book, Line, WEB Site เป็นต้น เพื่อให้เกษตรกรที่เข้าร่วมโครงการ หรือประชาชนทั่วไป สามารถสอบถามข้อมูล แจ้งปัญหา อุปสรรค ตลอดจนข้อเสนอแนะ ในการดําเนินโครงการ เพื่อให้การแก้ไขปัญหาได้อย่างรวดเร็ว สร้างความพึงพอใจให้กับประชาชน ซึ่งผลการสํารวจการรับรู้ข้อมูลข่าวสารของประชาชนที่มีต่อประเด็นสื่อสารสําคัญของกระทรวงเกษตรและสหกรณ์ ประจําปีงบประมาณ พ.ศ. 2564 พบว่าโครงการ 1 ตําบล 1 กลุ่มเกษตรทฤษฎีใหม่ มีผลการสํารวจการรับรู้ถึงร้อยละ 91.8
“การดําเนินการในครั้งนี้ หน่วยงานในสังกัดกระทรวงเกษตรฯ ได้เอาเกษตรกรเป็นตัวตั้งในการดําเนินงานในประสบผลสําเร็จ จึงหวังว่าจะสามารถสร้างรูปแบบในการบริหารงานต่อไปในอนาคต และเป็นต้นแบบในการสร้างเกษตรทฤษฎีใหม่ โดยการดําเนินงานในเฟสแรกนี้ ถือว่าประสบความสําเร็จในส่วนของการพึ่งพาตัวเองในระดับครัวเรือน จากการที่กระทรวงเกษตรฯ สนับสนุนพี่น้องเกษตรกรอย่างสมบูรณ์ ทั้งการสร้างแหล่งน้ํา การสนับสนุนปัจจัยการผลิต การส่งเสริมการผลิต รวมไปถึงการเชื่อมโยงตลาดด้วย อย่างไรก็ตาม หากสามารถส่งเสริมการทําเกษตรทฤษฎีใหม่ในขั้นที่ 2 และ 3 จะสามารถทําให้เกษตรกรมีการรวมกลุ่ม และดูแลกันภายในกลุ่ม มีเครือข่ายระหว่างชุมชน เพื่อให้เกิดความยั่งยืนต่อไป” นายสําราญ กล่าว